316 AXEL ANTHON BJØRNBO. 
anvendte for Polaregnenes Fremstilling upraktiske Projektion, og 
hvor meget der beror paa Korttegnerens s&regne geografiske Opfat- 
telse af det yderste Nord. 
For at besvare dette Spørgsmaal, maa vi danne os et Begreb 
om, paa hvilket Grundlag Gastaldi har arbejdet, og af hvilke Ele- 
menter han kan tænkes at have sat sin nye Type sammen. Da 
hans Kort har en Nordøstpassage, men ingen Nordvestpassage, kan 
der af Forbilleder næppe være Tale om andre Kort end Olaus Mag- 
nus” carta marina fra 1539 (Fig. 48) og de i Aarene 1541--45 frem- 
komne Kort, der ligesom han lægger en sejlbar Passage nord om 
Skandinavien til Asien. : 
Den østlige Del af Gruntlandia paa carta marina kunde minde 
om Gastaldis Grutlandia; men denne Lighed er kun tilsyneladende 
og forsvinder, hvis det ene af Kortene omtegnes i det andets Projek- 
tion. Til Gengæld tyder Landets Navn paa, at Gastaldi har kendt 
Olaus Magnus’ Kort, hvad der jo ogsaa er mere end rimeligt, da det 
er trykt i den By, hvor Gastaldi arbejdede, kun 6 Aar, før han ud- 
gav sit første Kort. At der hos Gastaldi ikke findes noget østligt 
Grønland, viser intet; thi dels kan han ligesom Henricpetri (sl. 
$. 273) have opfattet Olaus Magnus’ østlige Del af Gruntlandia som 
et Specialkort udenom Kortets Ramme, dels kan han være paavirket 
af Sebastian Munsters Nordenskort fra 1544, hvor kun det vestlige 
Grønland findes", og endelig kan han have kendt Mercators Globe 
fra 1541 (Fig. 51) eller et af Vopells Arbejder (Fig. 52—54), som jo, 
naar Polarkontinentet forskubbes noget, kommer hans Type grumme 
nær. Vi har altsaa fire. Kilder at vælge imellem eller at kombinere 
for at forklare Gastaldis Kort: Olaus Magnus 1539, Mercator 1541, 
Vopell 1543—45, Sebastian Munster 1544. i 
For at bringe Klarhed, maa vi tage vor Tilflugt til Fremstil- 
lingen af Skandinavien. Sebastian Münsters Kort strækker ikke til 
som Kilde for Gastaldis skandinaviske Navnegivning, altsaa kan 
Münsters Kort ikke være Hovedkilden. Alligevel viser Navnene paa 
Skandinavien, Konfigurationen, Magnetøen (maguelon 9: Magnetum) 
nord for Rusland, det hvide Hav som Indse (Lago), at det er Olaus 
Magnus’ Kortlægning, der direkte eller indirekte ligger bagved. Vo- 
pells Kort, hvor Olaus Magnus’ Skandinavien er kopieret, er næppe 
heller Hovedkilden. Det har nemlig intet Navn paa Magnetgen, har 
1 Dette Kort findes i Ses. Mtnsrer, Cosmographia, Basel 1544, og har Titelen: 
„Gemeine Beschreibung aller mittnächtige lender Sweden, Gothen, Nordwegien, 
Dennemarck etc.“ Kortet er en direkte Kopi af Olaus Magnus’ carta marina, 
men ugraderet og uden den skæve Ramme i det øverste venstre Hjørne. Gron- 
land (Grunland) ses kun som en \___/-formet Landbrzeemme ved Kortets øvre 
Rand, nordvest for „Finmarck“ og nordøst for „ата“. 
